CELEX: 32014R1113
Language: et
Date: 2014-10-16 00:00:00
Title: Komisjoni rakendusmäärus (EL) nr 1113/2014, 16. oktoober 2014 , millega kehtestatakse Euroopa Parlamendi ja nõukogu määruse (EL) nr 256/2014 artiklites 3 ja 5 osutatud teate vorm ja tehnilised üksikasjad ja tunnistatakse kehtetuks komisjoni määrused (EÜ) nr 2386/96 ja (EL, Euratom) nr 833/2010

22.10.2014   
            
            
               ET
            
            
               Euroopa Liidu Teataja
            
            
               L 302/26
            
         KOMISJONI RAKENDUSMÄÄRUS (EL) nr 1113/2014,
   16. oktoober 2014,
   millega kehtestatakse Euroopa Parlamendi ja nõukogu määruse (EL) nr 256/2014 artiklites 3 ja 5 osutatud teate vorm ja tehnilised üksikasjad ja tunnistatakse kehtetuks komisjoni määrused (EÜ) nr 2386/96 ja (EL, Euratom) nr 833/2010
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 26. veebruari 2014. aasta Euroopa Parlamendi ja nõukogu määrust (EL) nr 256/2014, milles käsitletakse komisjoni teavitamist Euroopa Liidu energeetikataristu investeerimisprojektidest ning millega asendatakse nõukogu määrus (EL, Euratom) nr 617/2010 ja tunnistatakse kehtetuks nõukogu määrus (EÜ) nr 736/96, (1) ning eelkõige selle artiklit 7,
   ning arvestades järgmist:
   
               (1)
            
            
               Võrreldavate andmete kogumiseks ning liikmesriikide ja nende volitatud asutuste ja organite poolt määruse (EL) nr 256/2014 artiklis 3 osutatud aruandluse hõlbustamiseks tuleks teave edastada ühtses vormis, kasutades aruandlustabeleid. Seepärast tuleks võtta vastu sätted, mis käsitlevad vormi ja muid tehnilisi üksikasju andmete ja teabe edastamise kohta.
            
         
               (2)
            
            
               Määrusega (EL) nr 256/2014 nõukogu määruse (EÜ) nr 736/96 (2) kehtetuks tunnistamise järel tuleks kehtetuks tunnistada ka komisjoni määrus (EÜ) nr 2386/96 (3).
            
         
               (3)
            
            
               Pärast nõukogu määruse (EL, Euratom) nr 617/2010 (4) tühistamist Euroopa Kohtu poolt (5) tuleks käesoleva määrusega kehtetuks tunnistada ka komisjoni määrus (EL, Euratom) nr 833/2010 (6).
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 256/2014 artiklites 3 ja 5 osutatud energeetikataristu investeerimisprojektide kohta komisjonile teabe ja andmete esitamise vorm ja tehnilised üksikasjad on esitatud käesoleva määruse lisas.
   Artikkel 2
   Määrused (EÜ) nr 2386/96 ja (EL, Euratom) nr 833/2010 tunnistatakse kehtetuks.
   Artikkel 3
   Liikmesriigid tagavad kooskõla lisas näidatud vormil esitatud statistilise teabe ning määruse (EÜ) nr 1099/2008 kohaselt esitatud energiastatistika vahel.
   Artikkel 4
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja aluslepingute kohaselt liikmesriikides vahetult kohaldatav.
      Brüssel, 16. oktoober 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 84, 20.3.2014, lk 61.
   
      (2)  Nõukogu määrus (EÜ) nr 736/96, 22. aprill 1996, ühenduse huvidele vastavatest investeerimisprojektidest nafta-, maagaasi- ja elektrisektorites komisjonile teatamise kohta (EÜT L 102, 25.4.1996, lk 1).
   
      (3)  Komisjoni määrus (EÜ) nr 2386/96, 16. detsember 1996, millega rakendatakse nõukogu määrust (EÜ) nr 736/96 ühenduse huvidele vastavatest investeerimisprojektidest nafta-, maagaasi- ja elektrisektorites komisjonile teatamise kohta (EÜT L 326, 17.12.1996, lk 13).
   
      (4)  Nõukogu määrus (EL, Euratom) nr 617/2010, 24. juuni 2010, mis käsitleb komisjoni teavitamist Euroopa Ühenduse energeetika infrastruktuuri investeerimisprojektidest ning millega tunnistatakse kehtetuks määrus (EÜ) nr 736/96 (ELT L 180, 15.7.2010, lk 7).
   
      (5)  Euroopa Kohtu otsus, 6. september 2012. aasta, kohtuasjas C-490/10: parlament vs nõukogu (EKL 2012, lk I-0000).
   
      (6)  Komisjoni määrus (EL, Euratom) nr 833/2010, 21. september 2010, millega rakendatakse nõukogu määrus (EL, Euratom) nr 617/2010, mis käsitleb komisjoni teavitamist Euroopa Liidu energeetika infrastruktuuri investeerimisprojektidest (ELT L 248, 22.9.2010, lk 36),
   
      LISA